open-index/open-wikipedia-markdown huggingface dataset:
Տոմաշ Ռիգո

**Տոմաշ Ռիգո** (, ), սլովակ ֆուտբոլիստ, «Բանիկ» ակումբի կիսապաշտպան։

## Կարիերան հավաքականում
Ռիգոն «Պոպրադ», «Տատրան», «Ռուժոմբերոկ» և Պրահայի «Սլավիա» ակումբների սան է։ 2020 թվականի դեկտեմբերի 10-ին Լևերկուզենի «Բայերի» դեմ Եվրոպայի լիգայի խաղում Տոմաշը նշել է նորամուտը «Սլավիայի» հիմնական կազմում։  2021 թվականի մայիսի 23-ին «Յաբլոնեցի» դեմ խաղում նշել է իր նորամուտը Գամբրինուս լիգայում։  Իր նորամուտի մրցաշրջանում Ռիգոն օգնել է ակումբին հաղթել Չեխիայի առաջնությունում և գավաթի խաղարկությունում։

2021 թվականի ամռանը Ռիգոն վարձավճարով տեղափոխվել է «Սելյե և Բելլո»։  Հուլիսի 24-ին «Օպավայի» դեմ խաղում նշել է իր նորամուտը Չեխիայի երկրորդ լիգայում։  Հոկտեմբերի 23-ին «Վիշկովի» դեմ խաղում Տոմաշը խփել է իր առաջին գոլը «Սելյեի և Բելոյի» կազմում։

## Միջազգային կարիերա
Ներկայացնելով Սլովակիան մինչև 18, մինչև 19 և մինչև 21 մակարդակներում՝ Ռիգոն առաջին անգամ հրավիրվել է Սլովակիայի հիմնական հավաքական՝ 2024 թվականի մարտին Ավստրիայի և Նորվեգիայի դեմ ընկերական խաղերին մասնակցելու համար։

2024 թվականի մայիսի 28-ին Ռիգոն ընդգրկվել է Եվրո-2024-ի Սլովակիայի հավաքականի նախնական կազմում։ Ազգային հավաքականում իր նորամուտը նշել է 2024 թվականի հունիսի 5-ին Սան Մարինոյի դեմ ընկերական խաղում և  խփել է առաջին գոլը 4:0 հաշվով ավարտված հաղթական խաղում։ Նա ընդգրկվել է Գերմանիայում Եվրո-2024-ի եզրափակիչ փուլի 26 հոգանոց վերջնական կազմում, սակայն չի մասնակցել մրցաշարին։

## Ձեռքբերումներ
**Թիմային**

 **«Սլավիա» (Պրահա)**
* Գամբրինուս լիգայի հաղթող - 2020/2021
* Չեխիայի գավաթակիր - 2020/2021

## Ծանոթագրություններ

 
Կատեգորիա:Գրաֆին Վլաշիմի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ռոբին Կոխ

**Ռոբին Կոխ** (, ), գերմանացի ֆուտբոլիստ, «Այնտրախտ Ֆրանկֆուրտի» և Գերմանիայի ազգային հավաքականի պաշտպան։

## Կարիերա
Հինգ տարեկանում Կոխը սկսել է սովորել «Կայզերսլաուտերնի» ակադեմիայում։ Ավելի ուշ Ռոբինի ընտանիքը տեղափոխվել է Դերբախ, որտեղ խաղացել է տեղի «Դերբախ» ակումբում։ 2009 թվականին Տրիերից տեղափոխվել է «Այնտրախտ»։

2015 թվականի հուլիսին վերադարձել է «Կայզերսլաուտերն», որտեղ սկզբում  «Հարավ-արևմուտքի»  շրջանային լիգայում խաղացել է «կարմիր սատանաների» երկրորդ թիմում, իսկ 2016 թվականի հոկտեմբերին նորամուտը նշել է երկրորդ Բունդեսլիգայում՝ հիմնական կազմի համար։

2017 թվականի օգոստոսին Ռոբին Կոխը տեղափոխվել է «Ֆրայբուրգ»։ Առաջին անգամ խաղադաշտ է դուրս եկել 2017 թվականի հոկտեմբերի 22-ին Գերմանիայի առաջնության 9-րդ տուրում՝ 85-րդ րոպեին փոխարինելով Ֆիլիպ Լինհարտին։

2020 թվականի օգոստոսի 29-ին անգլիական «Լիդս Յունայթեդ» ակումբի հետ կնքել է քառամյա պայմանագիր՝ 13 մլն ֆունտի դիմաց։

Նա պայմանագիր է կնքվել որպես վարձակալության իրավունքով խաղացող Բեն Ուայթի փոխարինող, որը համարվում էր չափազանց թանկ՝ մշտական ​​պայմանագիր կնքելու համար։

2023 թվականի հուլիսի 6-ին վարձավճարով տեղափոխվել է «Այնտրախտ» (Ֆրանկֆուրտ) մինչև 2023/24 մրցաշրջանի ավարտը։ 2024 թվականի հունվարի 9-ին «Այնտրախտը» հայտարարել է Կոխի՝ մրցաշրջանի ավարտին ազատ գործակալի կարգավիճակով հիմնական կազմ տեղափոխոխվելու մասին։

## Կարիերա ազգային հավաքականում
2018 թվականի հոկտեմբերի 12-ին առաջին անգամ հրավիրվել է Գերմանիայի մինչև 21 տարեկանների հավաքական։

2019 թվականի հոկտեմբերի 9-ին իր նորամուտը նշել Է Գերմանիայի ազգային հավաքականում Արգենտինայի հավաքականի դեմ ընկերական խաղում ՝ դուրս գալով մեկնարկային կազմում։ 2024 թվականի հունիսի 7-ին ընդգրկվել է Եվրոպայի տնային առաջնության հայտացուցակում։

## Ընտանիք
Ռոբինի հայրը՝ Հարի Կոխը, ժամանակին խաղացել է «Կայզերսլաուտերնում», ֆուտբոլիստի կարիերան ավարտելուց հետո մարզել է «SV Dörbach-ի» հիմնական թիմը։

## Ծանոթագրություններ

## Արտաքին հղումներ
* Профиль Робина Коха на сайте dfb.de
* Профиль Робина Коха на сайте kicker.de
* Профиль Робина Коха на сайте weltfussball.de

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆրայբուրգի ֆուտբոլիստներ
Կաթի նորմալացում

**Կաթի նորմալացում**, կաթի յուղայնության չափաբերումը՝ նրան այլ յուղայնության, յուղազրկված կաթ, սերուցք խառնելով։ Գործարաններում կաթը նորմալացնում են պաստերացումից առաջ։ Արտադրության պայմաններից ու սարքավորումներից ելնելով՝ կաթի նորմալացում կատարվում է հոսքագծում, որի համար օգտագործում են սերզատ-սերուցքանջատիչներ, հազվադեպ՝ նաև տարողություններում։

Կատեգորիա:Կաթ
Քրեյգ Գորդոն

**Քրեյգ Սինքլեր Գորդոն** (, ), շոտլանդացի ֆուտբոլիստ, դարպասապահ և «Հարթ օֆ Միդլոտեան» ակումբի ավագ, հանդես է եկել Շոտլանդիայի հավաքականում։

## Կենսագրություն
### Ակումբային կարիերա
Կարիերան սկսել է «Հարթս» ակումբում, դպրոցն ավարտել է 1994-1999 թվականներին։ «Հարթսի» կազմում նորամուտը նշել է 2002 թվականի հոկտեմբերի 6-ին «Լիվինգսթոնի» հետ խաղում (1:1)։ 2004 թվականին ընդգրկվել է Շոտլանդիայի առաջնության լավագույն երիտասարդ ֆուտբոլիստների ցուցակում։ 2006 թվականի ապրիլին 22-ամյա Գորդոնը ճանաչվել Է Շոտլանդիայի լավագույն ֆուտբոլիստ,  նա առաջինն էր «Հարսթի» խաղացողներից, որ ստացել է այդ կոչումը։

2007 թվականի օգոստոսի 7-ին հնգամյա պայմանագիր է կնքել անգլիական «Սանդերլենդի» հետ․ պայմանագիրը կնքվել է 13.500.000 եվրոյով։  Պրեմիեր Լիգայում նորամուտը նշել է «Տոտտենհեմ Հոտսպուրի» դեմ խաղում (1:0)։

### Կարիերա հավաքականում
Շոտլանդիայի ազգային հավաքականում նորամուտը նշել է 2004 թվականի մայիսի 30-ին  Տրինիդադ և Տոբագոյի ֆուտբոլի ազգային հավաքականի դեմ խաղում։ Ալան Պրեստոնը նրան տեսել է որպես Շոտլանդիայի հավաքականի հիմնական դարպասապահ և ասել, որ Քրեյգը Եվրոպայի լավագույն դարպասապահներից մեկն է։ Իտալիայի ֆուտբոլի ազգային հավաքականի հետ ոչ-ոքիից հետո (1:1) իտալացի դարպասապահ Ջանլուիջի Բուֆֆոնը պնդում էր, որ Գորդոնը կարող է դառնալ աշխարհի լավագույն դարպասապահներից մեկը։

2021 թվականի մայիսի 19-ին ընդգրկվել է Շոտլանդիայի հավաքականի պաշտոնական հայտացուցակում՝ մասնակցելու 2020 թվականի Եվրոպայի առաջնության խաղերին, ինչպես նաև Նիդեռլանդների և Լյուքսեմբուրգի հավաքականների դեմ ընկերական խաղերին (համապատասխանաբար 2021 թվականի հունիսի 2-ին և 6-ին)։

## Անձնական կյանք
Ամուսնացած  է եղել Ջենիֆեր Գորդոնի հետ։ 2018 թվականի սեպտեմբերին ութ տարվա ամուսնությունից հետո զույգը բաժանվել է։ Նախկին ամուսիններն ունեն երկու դուստր՝ Ֆրեյա և Էմմա։

2018 թվականից հարաբերությունների մեջ է շոտլանդացի նախկին հեռուստահաղորդավար Սամեր Հարլի հետ։ 2021 թվականի ապրիլի 19-ին զույգը ունեցել է որդի՝ Էյս Հարլոու Գորդոնը։

## Ձեռքբերումներ
* Շոտլանդիայի չեմպիոն (5)՝ 2014/15, 2015/16, 2016/17, 2017/18, 2018/19
* Շոտլանդական լիգայի գավաթի գավաթակիր(4)՝ 2014/15, 2016/17, 2017/18, 2018/19
* Շոտլանդիայի  գավաթի գավաթակիր (3)՝ 2005/06, 2016/17, 2017/18

## Ծանոթագրություններ

## Արտաքին հղումներ
* Профиль на официальном сайте ФК «Сандерленд»
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Մաքսիմիլիան Միտելշտեդտ

**Մաքսիմիլիան Միտելշտեդտ** (, ), գերմանացի ֆուտբոլիստ, «Շտուտգարտ» ակումբի և Գերմանիայի հավաքականի պաշտպան։

## Ակումբային կարիերա
Միտելշտեդտը «Հերտայի» ակադեմիա է տեղափոխվել 15 տարեկանում։ Դարձել է Գերմանիայի պատանիների չեմպիոն։ 2014 թվականից խաղում է երկրորդ թիմում։ 2015/16 մրցաշրջանից հրավիրվել  և մարզվել է  հիմնական թիմի հետ։ 2015 թվականի օգոստոսի 15-ին կնքել է իր առաջին պրոֆեսիոնալ պայմանագիրը ակումբի հետ՝ երեք տարի ժամկետով։ 2016 թվականի մարտի 2-ին Բունդեսլիգայում նորամուտը նշել է Ֆրանկֆուրտի «Այնտրախտի» դեմ խաղում՝ 90-րդ րոպեին փոխարինման դուրս գալով Սալոմոն Կալուի փոխարեն։ Ընդհանուր առմամբ առաջնությունում անցկացրել է երեք խաղ, մյուս երկուսը դուրս է եկել մեկնարկային կազմում և խաղադաշտում անցկացրել է 90 րոպե։ 2018/19 մրցաշրջանից հետո Միթելշտադտը վաղաժամ երկարաձգել է պայմանագիրը «Հերտայի» հետ։ 2023 թվականի հունիսի 7-ին եռամյա պայմանագիր է կնքել «Շտուտգարտ» ակումբի հետ։

## Կարիերա հավաքականում
Հրավիրվում է Գերմանիայի պատանեկան հավաքականներ։ Մինչև 19 տարեկանների հավաքականի կազմում Եվրոպայի 2016 թվականի առաջնությանը մեկնելու թեկնածու է եղել։ 2024 թվականի մարտի 14-ին առաջին անգամ հրավիրվել է Գերմանիայի ազգային հավաքական՝ մասնակցելու Ֆրանսիայի և Նիդեռլանդների հավաքականների դեմ ընկերական խաղերին։ Նորամուտը նշել է մարտի 23-ին Ֆրանսիայի հավաքականի դեմ խաղում (2:0), խաղադաշտ է դուրս եկել մեկնարկային կազմում և անցկացրել ամբողջական հանդիպում։ Ընդգրկվել է Եվրոպայի 2024 թվականի տնային առաջնության հավաքականի կազմում։

## Ծանոթագրություններ

Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Գերմանացի ֆուտբոլիստներ
Հուասի

**Հուասի** (պարզեցված չինարեն՝ 华西新市村, ավանդական չինարեն՝ 華西新市村, փինյին՝ *Huáxī xīnshì cūn*), գյուղ Չինաստանում, որը գտնվում է Ջիանյին քաղաքի կենտրոնից արևելք, Ջիանսու նահանգում, հավակնում է լինել երկրի ամենահարուստ գյուղը։ Հուասին իրեն անվանում է օրինակելի կոմունիստական գյուղ։

## Գյուղի մասին
Հուասի գյուղը հայտնի է որպես «Երկնքի տակ թիվ մեկ գյուղ»։ Հիմնադրվել է 1961 թվականին։

Տեղական իշխանությունների տվյալներով՝ բոլոր գյուղացիները (բացառությամբ շատ ավելի մեծաքանակ ներգաղթյալ աշխատողների) ունեն առնվազն 100․000 եվրո կարողություն։ Սա զգալի գումար է չինական չափանիշներով։ Գյուղն ունի բազմաճյուղ արդյունաբերական *Huaxi Group* ընկերություն, որը ցուցակված է ֆոնդային բորսայում, գնել է ինքնաթիռներ և նախատեսում է գնել նավեր։ Գյուղացիները բաժնետերեր են և ստանում են ընկերության տարեկան շահույթի մեկ հինգերորդը։ Ակնկալվում էր, որ 2011 թվականին ընկերության շրջանառությունը պետք է աճեր մոտ 6,5 միլիարդ եվրոյով։

Բացի 2․000 գյուղացիներից, տարածքում կան ավելի քան 20 հազար ներգաղթյալ աշխատողներ և հարակից գյուղերի ավելի քան 28 հազար բնակիչներ։

Հուասի գյուղի կոմունիստական կուսակցության կոմիտեի նախկին քարտուղար Ու Ռենբաոն (պարզեցված չինարեն՝ 吴仁宝, ավանդական չինարեն՝ 吳仁寶, փինյին՝ *wú rénbǎo*) մշակել էր նախկին աղքատ գյուղական վայրը ժամանակակից հարուստ համայնքի վերածելու ծրագիր։ Ու Ռենբաոն հումքերի, ավելի կաոնկրետ՝ ալյումինի ներդրող էր։ Նրա որդին՝ Ու Սիեենը, ներկայիս գյուղապետն է։

Հուասի գյուղի նոր հայտնի երկնաքերը՝ 328 մետր (1,076 ֆուտ) բարձրությամբ Լունսի միջազգային հյուրանոցը, բացվել է, երբ գյուղը տոնում էր իր 50-ամյակը։ Դա գյուղական բնակավայրում գտնվող աշխարհի միակ երկնաքերն է, որը շինարարությոն ավարտի պահին աշխարհում բարձրությամբ զբաղեցնում էր 15-րդ տեղը։

## Քննադատություն
Քննադատները Ու ընտանիքին մեղադրում են ընտանեվարաական ղեկավարության մեջ՝ նշելով, թե որքան կարևոր պաշտոններ են զբաղեցնում այդ ընտանիքի անդամները։ 2004 թվականին Ճոու Յիի անցկացրած ուսումնասիրությամբ պարզվել է, որ գյուղի ընդհանուր հարստության 90%-ից ավելին վերահսկում են բացառապես Ու Ռենբաոյի չորս որդիները։ Լայնորեն խոսվում է նաև, որ բնակիչները չեն կարող հեռանալ գյուղից, քանի որ ռիսկի կենթարկեն իրենց ողջ կարողությունը։ Բացի այդ, ներգաղթյալ աշխատողները չեն համարվում գյուղի իրական բնակիչներ և, հետևաբար, չունեն որևէ արտոնությունից օգտվելու հնարավորություն։

2021 թվականի փետրվարին լրատվամիջոցները սկսեցին հաղորդել գյուղի հավանական տնտեսական անկման մասին։ Որոշ աղբյուրներ նշում էին, որ *Huaxi Group*-ը կորցրել է 390 միլիոն յուանից (60․441․000 ԱՄՆ դոլար) մինչև 435 միլիոն յուան (67․381․500 ԱՄՆ դոլար), ինչի հետևանքով շահաբաժինների համակարգը կրճատվել է ընկերության շահույթի 30%-ից մինչև ընդամենը 0,5%։ Հաղորդվել է նաև, որ գյուղը 6 միլիարդ ԱՄՆ դոլարի պարտք է կուտակել։

## Տես նաև
* Մոնդրագոն

## Ծանոթագրություններ

## Արտաքին հղումներ
* Huaxi: A Journey to the World's Richest Village
* Story of Huaxi Village
* Independent on Huaxi
* City of Huaxi official website (in Chinese)
* City of Huaxi official website (in English)

Կատեգորիա:1961 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Չինաստանի բնակավայրեր
Սիլվինյո

**Սիլվինյո Մենդես Կամպոս Ժունիոր** (, ), բրազիլացի ֆուտբոլիստ, ձախ պաշտպան, մարզիչ։ Ամբողջ կարիերայի ընթացքում անցկացրել է 380 հանդիպում, խփել՝ 25 գնդակ։ Ալբանիայի հավաքականի գլխավոր մարզիչ։

## Կարիերա
### Խաղային
Պրոֆեսիոնալ կարիերան սկսել է 1994 թվականին բրազիլական «Կորինթիանս» ակումբում, որի կազմում դարձել է երկրի կրկնակի չեմպիոն։ 1999 թվականին տեղափոխվել է անգլիական «Արսենալ», որտեղ հանդես է եկել երկու տարի։ Առաջին մրցաշրջանը խաղացել է հիմնական կազմում, իսկ երկրորդում հիմնական կազմում տեղը զիջել է  Էշլի Քոուլին, որից հետո 2001 թվականին «Վիգոյից» տեղափոխվել է «Սելտա», որտեղ երեք տարի խաղալուց հետո 2004 թվականին տեղափոխվել է «Բարսելոնա»։ «Բարսայի» կազմում հանդես գալով՝ հաղթել Է Իսպանիայի երկու առաջնություն, Իսպանիայի Սուպերգավաթ և երկու Չեմպիոնների Լիգա։ 2009 թվականի օգոստոսի 24-ին ազատ գործակալի կարգավիճակով տեղափոխվել է «Մանչեսթեր Սիթի»՝ «քաղաքայինների» հետ կնքելով մեկ տարվա պայմանագիր։

Բրազիլիայի հավաքականում Սիլվինյոն իր նորամուտը նշել է 1997 թվականին՝ Ռուսաստանի հավաքականի հետ խաղում։ Ազգային թիմի կազմում Սիլվինյոն անցկացրել է 6 հանդիպում։

Սիլվինյոն ունի իսպանական անձնագիր, որը ձեռք է բերվել 2004 թվականին այդ երկրում երեք տարի ապրելուց հետո։

2011 թվականի հուլիսի 9-ին Սիլվինյոն ավարտել է ֆուտբոլային կարիերան։

### Մարզչական
2021 թվականի մայիսի 23-ին նշանակվել է «Կորինթիանսի» գլխավոր մարզիչ։ Պայմանագիրը կնքվել է մինչև 2022 թվականի դեկտեմբեր։ 2022 թվականի փետրվարի 3-ին հեռացվել է գլխավոր մարզչի պաշտոնից Սան Պաուլու նահանգի 2022 թվականի առաջնության 3-րդ տուրում «Սանթոսից» կրած տնային պարտությունից (1:2) ժամեր անց։

## Ձեռքբերումներ
; «Կորինտիանս»

* Բրազիլիայի չեմպիոն՝ 1998, 1999
* Բրազիլիայի առաջնությունում երկրորդ տեղ՝ 1994
* Սան Պաուլու նահանգի չեմպիոն՝ 1995, 1997, 1999
* Բրազիլիայի գավաթի գավաթակիր՝ 1995

;  «Արսենալ»

* Անգլիայի առաջնության երկրորդ տեղ՝ 1999/00, 2000/01

; «Բարսելոնա»

* Իսպանիայի չեմպիոն՝ 2004/05, 2005/06, 2008/09
* Իսպանիայի առաջնությունում երկրորդ տեղ՝ 2003/04, 2006/07
* Իսպանիայի առաջնությունում երրորդ տեղ՝ 2007/08
* Իսպանիայի գավաթի գավաթակիր՝ 2008/09
* Իսպանիայի Սուպերգավաթակիր՝ 2005, 2006
* Չեմպիոնների լիգայի հաղթող՝ 2005/06, 2008/09

## Ծանոթագրություններ

## Արտաքին հղումներ
* Профиль на сайте «Барсамания»
* Статистика на football.stats.com

Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտայի ֆուտբոլիստներ
Սյուզի Վիրց

**Սյուզան «Սյուզի» Վիրց**, ամուսնական ազգանունը՝ **Կրեբս** (գերմաներեն՝ *Suzanne „Susi” Wirz․* ), շվեյցարացի գեղասահորդուհի, որ մասնագիտացել էր մենասահքում։ Օսլոյի օլիմպիական խաղերի  ( 1952 ), Եվրոպայի և աշխարհի առաջնությունների մասնակից, Շվեյցարիայի չեմպիոնուհի (1952)։

Սյուզիի եղբյրը՝ Մարկ Վիրցը, ամուսնացած էր բրիտանացի գեղասահորդուհի և 1952 թվականի օլիմպիական չեմպիոնուհի Ժանետ Ալթվեգի հետ։ Նրա զարմուհին՝ Քրիստինա Վիրցը (ամուսնական ազգանունը՝ Լեստանդեր) 1983 թվականին Շվեյցարիայի հավաքականի կազմում  նվաճել է քյորլինգի աշխարհի չեմպիոնուհու տիտղոսը։

## Ձեռքբերումներ

## Ծանոթագրություններ

## Արտաքին հղումներ
* 

Կատեգորիա:Բեռն քաղաքում ծնվածներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Չմշկորդներ
Կատեգորիա:Օլիմպիական մարզիկներ
Կատեգորիա:Բնօրինակում անաղբյուր հոդվածներ
Իրժի Սկալակ

**Իրժի Սկալակ** (,), չեխ ֆուտբոլիստ, «Դինամո (Չեսկե-Բուդեևիցե)» ակումբի կիսապաշտպան։ Հանդես է եկել Չեխիայի հավաքականի կազմում։

## Ակումբային կարիերա
Սկալակը Պրահայի «Սպարտայի» սան է։ 2011 թվականի ամռանը խաղային պայմանագիր ստանալու համար վարձավճարով տեղափոխվել է Սլովակիայի «Ռուժոմբերոկ»։ Օգոստոսի 20-ին «Տատրանի» դեմ խաղում Իրժին նորամուտն է նշել Սլովակիայի առաջնությունում։ Հոկտեմբերի 29-ին Նիտրայի դեմ խաղում Սկալակը դուբլի հեղինակ է դարձել՝ խփելով իր առաջին գոլերը նոր թիմի կազմում։ Վարձակալության ավարտից հետո վերադարձել է «Սպարտա»։ «Պրշիբրամի» դեմ խաղում հայրենի ակումբի կազմում նորամուտն է նշել Գամբրինուս լիգայում։ 2013 թվականի սկզբին Սկալակը վարձավճարով միացել է Սլովակիային։ «Սպարտա» վերադառնալուց հետո ևս երեք հանդիպում է անցկացրել և կրկին գնացել է վարձակալության․ նոր թիմն է դարձել «Զբրոևկան»։ Օգոստոսի 26-ին Օստրավայի «Բանիկի» դեմ խաղում նորամուտն է նշել նոր ակումբում։ Հոկտեմբերի 27-ին «Մլադա-Բոլեսլավի» դեմ խաղում Իրժին խփել է իր առաջին գոլը «Զբրոևկաի» կազմում։

2014 թվականի ամռանը Սկալակը վարձավճարով տեղափոխվել է «Մլադա Բոլեսլավ»։ Հուլիսի 27-ին «Վիսոչինայի» դեմ խաղում նորամուտն է նշել նոր ակումբում։ Օգոստոսի 16-ին «Պրշիբրամի» դեմ խաղում խփել է իր առաջին գոլը «Մլադա Բոլեսլավի» կազմում։ Վարձակալության ավարտից հետո ակումբի հետ կնքել է լիարժեք պայմանագիր։

2016 թվականի սկզբին տեղափոխվել է անգլիական «Բրայթոն ընդ Հոուվ Ալբիոն»։ Տրանսֆերի արժեքը կազմել է 1,2 մլն ֆունտ։ Փետրվարի 13-ին «Բոլթոն Ուոնդերերսի» դեմ խաղում նորամուտն է նշել Չեմպիոնշիփում։ 2017 թվականին օգնել է ակումբին մտնել էլիտա։ 2018 թվականի ամռանը տեղափոխվել է «Միլուոլ»։

## Միջազգային կարիերա
2011 թվականին Չեխիայի պատանեկան հավաքականի կազմում Ռումինիայում կայացած Եվրոպայի պատանեկան առաջնությունում գրավել է երկրորդ տեղը։ Մրցաշարի ընթացքում խաղացել է Ռումինիայի, Հունաստանի, Իռլանդիայի, Սերբիայի և Իսպանիայի թիմերի դեմ խաղերում։ Սերբերի դեմ խաղում դարձել է գոլի հեղինակ։

2015 թվականին Չեխիայի երիտասարդական հավաքականի կազմում մասնակցել է Եվրոպայի երիտասարդական տնային առաջնությանը։ Մրցաշարում մասնակցել է Դանիայի, Սերբիայի և Գերմանիայի հավաքականների դեմ խաղերին։

2015 թվականի սեպտեմբերի 3-ին Ղազախստանի հավաքականի դեմ Եվրոպայի 2016 թվականի առաջնության ընտրական խաղում Սկալակը նորամուտն է նշել Չեխիայի հավաքականի կազմում։

## Ծանոթագրություններ

## Արտաքին հղումներ
* Профиль на официальном сайте «Млады-Болеслав» 
* Профиль на сайте Футбольной ассоциации Чехии 
* Профиль на сайте Первой лиги Чехии 

 
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Չեխ ֆուտբոլիստներ
Վալդեմար Անտոն

**Վալդեմար Անտոն** (, , ), գերմանացի ֆուտբոլիստ, «Շտուտգարտ» ակումբի և Գերմանիայի հավաքականի կենտրոնական պաշտպան։ Խաղացել է նաև եզրային պաշտպանի կամ հենակետային կիսապաշտպանի դիրքերում։

## Կենսագրություն
Վալդեմար Անտոնը ծնվել է 1996 թվականի հուլիսի 20-ին Ալմալիկ քաղաքում, որը գտնվում է Ուզբեկստանի Տաշքենդի շրջանում։ Մինչև 2016 թվականի հուլիսը համարվում էր, որ ծնվել է Էնգեն քաղաքում, որը գտնվում է Գերմանիայի Բադեն-Վյուրթեմբերգ երկրամասում։ Սակայն հարցազրույցներից մեկում հերքել է այդ տեղեկությունը և պատմել, որ իրականում ծնվել է Ալմալիկում։ Նրա ծնողները ծնվել են Ուզբեկստանում, ավելի ուշ տեղափոխվել են Գերմանիա։ Անտոնի խոսքով՝ իր տատիկն ու պապիկը խոսել են ուզբեկերենով, իսկ նրա ծնողները և ինքը՝ ռուսախոսներ են, որոնք միաժամանակ տիրապետում են նաև գերմաներենին։

## Ակումբային կարիերա
### «Հանովեր 96»
Սկսել է ֆուտբոլ սովորել «Հանովեր 96» ակումբի ֆուտբոլային ակադեմիայում։ Խաղացել է ակումբի երիտասարդական թիմում։ 2015 թվականից «Հանովերի» երիտասարդական թիմի կազմում մասնակցել է 11 հանդիպման և դարձել մեկ գոլի հեղինակ։ 2016 թվականից սկսել է ընդգրկվել հիմնական թիմում, որը հանդես է եկել գերմանական Բունդեսլիգայում։ Բունդեսլիգայում առաջին հանդիպումը կայացել է «Շտուտգարտի» դեմ (2:1)։ Առաջնությունում առաջին գոլը խփել է 2016 թվականի ապրիլի 15-ին Մյոնխենգլադբախի «Բորուսիայի» դարպասը։ Հիմնական թիմում հանդես գալու 5 տարիների ընթացքում մասնակցել է 137 հանդիպման և դարձել 5 գոլի հեղինակ։

### «Շտուտգարտ»
2020 թվականի հուլիսի 28-ին տեղափոխվել է «Շտուտգարտ»՝ կնքելով քառամյա պայմանագիր։ Տրանսֆերի արժեքը կազմել է 4 միլիոն եվրո։ 2021 թվականի նոյեմբերի 5-ին ակումբի հետ պայմանագիրը երկարաձգել է մինչև 2025 թվականը։ 2023 թվականի օգոստոսին նշանակվել է թիմի ավագ, իսկ 2024 թվականի հունվարի 14-ին երկարաձգել է պայմանագիրը «Շտուտգարտի» հետ մինչև 2027 թվականը։

## Կարիերա հավաքականում
2016 թվականի մայիսի վերջին Անտոնով սկսել են հետաքրքրվել Ուզբեկստանի ազգային հավաքականի մարզչական շտաբը և Ուզբեկստանի ֆուտբոլի ֆեդերացիայի մասնագետները։ Որոշ ժամանակ պնդվում էր, որ բանակցություններ են ընթանում Անտոնին Ուզբեկստանի հավաքական հրավիրելու շուրջ, սակայն դրանից հետո ԶԼՄ-ներում այդ մասին ոչ մի հաղորդագրություն չի հայտնվել։ 2016 թվականի հուլիսին տված հարցազրույցներից մեկում  հայտարարել էր, որ կցանկանար խաղալ Ռուսաստանի հավաքականում, եթե նման հնարավորություն ընձեռվեր։ 2016 թվականի սեպտեմբերի սկզբին Գերմանիայի երիտասարդական հավաքականի կազմում անցկացրել է մեկ հանդիպում։

2024 թվականի մարտի 14-ին առաջին անգամ հրավիրվել է Գերմանիայի ազգային հավաքական՝ մասնակցելու Ֆրանսիայի և Նիդեռլանդների հավաքականների դեմ ընկերական խաղերին։ Հավաքականում նորամուտը նշել է մարտի 23-ին Ֆրանսիայի հավաքականի դեմ խաղում (2:0)՝ երկրորդ խաղակեսում փոխարինելով Թոնի Կրոսին։

## Ծանոթագրություններ

## Արտաքին հղումներ
* Профиль Вальдемара Антона на сайте dfb.de
* Профиль Вальдемара Антона на сайте fussballdaten.de

 
Կատեգորիա:Բունդեսլիգայի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռոս ՄաքՔրորի

**Ռոս ՄաքՔրորի** (,  ), շոտլանդացի ֆուտբոլիստ, «Բրիստոլ Սիթի» ակումբի և Շոտլանդիայի ազգային հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
ՄաքՔրորին «Ռեյնջերս» ակումբի սան է։ 2016 թվականին խաղային պրակտիկա ստանալու համար Ռոսը վարձավճարով տեղափոխվել է «էր Յունայթեդ»։ Մարտի 1-ին «Կաուդենբիթի» դեմ խաղում նորամուտն է նշել Շոտլանդիայի առաջին լիգայում։ Այդ նույն խաղում խփել է իր առաջին գոլը «էր Յունայթեդի» կազմում։

2017 թվականի սկզբին վարձավճարով տեղափոխվել էր «Դամբարտոն»։ Հունվարի 28-ին «Ռայթ Ռովերսի» դեմ խաղում նորամուտն է նշել Շոտլանդիայի Չեմպիոնշիփում։ Ամռանը վերադարձել է «Ռեյնջերս»։ Սեպտեմբերի 19-ին Շոտլանդիայի լիգայի գավաթի «Պարտիկ Տիսլի» դեմ խաղում ՄաքՔրորին նորամուտն է նշել հիմնական կազմում։ «Սելտիկի» դեմ խաղում նորամուտն է նշել Շոտլանդիայի Պրեմիեր լիգայում։ Նոյեմբերի 4-ին «Պարտիկ Տիսլի» դեմ խաղում  խփել է իր առաջին գոլը «Ռեյնջերսի» կազմում։

2019 թվականի ամռանը նրան վարձակալել էր անգլիական «Պորտսմութը»։ Օգոստոսի 3-ին «Շրուսբերի Թաունի» դեմ խաղում նորամուտն է նշել Անգլիայի առաջին լիգայում։

2020 թվականի ամռանը ՄաքՔրորին վարձավճարով տեղափոխվել է «Աբերդին»։ Օգոստոսի 20-ին «Մանչեսթեր Յունայթեդի» մեկնարկային կազմը «Սթոք Սիթիի» դեմ խաղում։ Սեպտեմբերի 12-ին «Կիլմարնոկի» դեմ խաղում խփել է իր առաջին գոլը «Աբերդինի» կազմում։ Վարձակալության ավարտից հետո ակումբը գնել է ֆուտբոլիստի տրանսֆերը։ 2024 թվականի սկզբին եռամյա պայմանագիր է կնքել «Բրիստոլ Սիթիի» հետ։ Հունվարի 13-ին «Պրեստոն Նորթ Էնդի» դեմ խաղում նորամուտն է նշել  Անգլիայի ֆուտբոլային լիգայի առաջնությունում։

## Միջազգային կարիերա
2024 թվականի հունիսի 3-ին Ջիբրալթարի հավաքականի դեմ ընկերական խաղում ՄաքՔրորին նորամուտն է նշել Շոտլանդիայի հավաքականի կազմում։

ՄաքՔրորին 2024 թվականին Գերմանիայում մասնակցել է Եվրոպայի առաջնությանը։ Մրցաշարում եղել է պահեստային և խաղադաշտ դուրս չի եկել։

## Ծանոթագրություններ

 
Կատեգորիա:Աբերդինի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրիստոլ Սիթիի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Լուիս դե լա Ֆուենտե Կաստիլյո

**Լուիս դե լա Ֆուենտե Կաստիլյո** (, ), իսպանացի ֆուտբոլիստ, պաշտպան և ֆուտբոլային մարզիչ, Իսպանիայի հավաքականի գլխավոր մարզիչ։

## Խաղային կարիերա
Դե լա Ֆուենտեն «Ատլետիկ Բիլբաո» ակումբի սան է, որի համակարգում հայտնվել է 1976 թվականին։ Սկզբում հանդես է եկել Բիլբաոյի «Ատլետիկի» պահեստային թիմում։ 1981 թվականի մարտի 8-ին նորամուտն է նշել հիմնական թիմում՝ փոխարինման դուրս գալով «Վալենսիայի» հետ խաղի երկրորդ խաղակեսում, որն ավարտվել է 0:0 հաշվով։ 1982 թվականի ամռանը վերջնականապես դարձել է հիմնական թիմի խաղացող։ Օգնել է «բասկերին» նվաճել երկու անընդմեջ չեմպիոնական տիտղոս։ 1983 թվականի մարտի 26-ին պրոֆեսիոնալ մակարդակում խփել է իր առաջին գոլը՝ գրավելով «Սելտայի» դարպասը (խաղն ավարտվել է 4:0 հաշվով)։ 1987 թվականի հուլիսին տեղափոխվել է «Սևիլյա», որտեղ նույնպես դարձել է հիմնական կազմի խաղացող։ Սևիլյան ակումբում չորս մրցաշրջան անցկացնելուց հետո վերադարձել է «Ատլետիկ», բայց հանդես է եկել հիմնականում որպես փոխարինող խաղացող։ Դե լա Ֆուետեի կարիերայի վերջին ակումբը «Ալավես» ակումբն է, որտեղ 1994 թվականին 33 տարեկանում ավարտել է խաղային կարիերան։

## Մարզչական կարիերա
Մարզչական կարիերան սկսել է իսպանական ցածր դիվիզիոնների «Պորտուգալետե» և «Աուրերա» ակումբներում, այնուհետև աշխատանքի է անցել «Բիլբաո Ատլետիկ» երիտասարդական թիմում, որտեղ աշխատել է մի քանի տարի։ 2011 թվականի հուլիսի 13-ին նշանակվել է «Ալավես» ակումբի գլխավոր մարզիչ, սակայն այնտեղ աշխատել է ընդամենը երեք ամիս՝ անցկացնելով ընդամենը 11 հանդիպում, իսկ հոկտեմբերի 17-ին հեռացվել է աշխատանքից։ Դրանից հետո 2013 թվականի հունիսից գլխավորել Է Իսպանիայի տարբեր տարիքի երիտասարդական թիմերը, որոնց հետ նկատելի հաջողությունների է հասել։ 2015 թվականի ամռանը պատանեկան թիմը հաղթանակ է տարել Եվրոպայի առաջնությունում (եզրափակիչ խաղում 2:0 հաշվով հաղթել է Ռուսաստանի հավաքականը)։ Չորս տարի անց Դե լա Ֆուենտեի սաները հաղթանակ են տարել Եվրոպայի երիտասարդական առաջնությունում, որտեղ եզրափակչում նրանց մրցակիցը Գերմանիայի հավաքականն էր։ Նաև կարողացել է թիմին տանել Տոկիոյի Օլիմպիական խաղերի արծաթե մեդալների՝ եզրափակիչ խաղում 1:2 հաշվով պարտություն կրելով Բրազիլիայի հավաքականից։

2022 թվականի դեկտեմբերի 8-ին  Իսպանիայի Արքայական ֆուտբոլի ֆեդերացիան հայտնել էր, որ Դե լա Ֆուենտեն կզբաղեցնի Իսպանիայի հավաքականի գլխավոր մարզչի պաշտոնը՝ փոխարինելով հրաժարական տված Լուիս Էնրիկեին։ 2023 թվականի հունիսին թիմը հաղթանակ է տարել ՈՒԵՖԱ-ի ազգերի լիգայում՝ մրցաշարի եզրափակչում 11 մետրանոցներով հաղթելով Խորվաթիայի հավաքականին։

## Վիճակագրություն
### Խաղային

### Մարզչական

## Ձեռքբերումներ
### Որպես խաղացող
**«Ատլետիկ Բիլբաո»**
* Իսպանիայի չեմպիոն (2)՝ 1982/83, 1983/84
* Իսպանիայի գավաթակիր՝ 1983/84

### Որպես մարզիչ
**Իսպանիայի հավաքական**
* Եվրոպայի առաջնության հաղթող (մինչև 19 տարեկան)՝ 2015
* Եվրոպայի առաջնության հաղթող (մինչև 21)՝ 2019
* ՈՒԵՖԱ-ի ազգերի լիգայի հաղթող՝ 2022/23
* Եվրոպայի չեմպիոն՝ 2024

## Ծանոթագրություններ

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իսպանացի ֆուտբոլիստներ
Քևին Չոբոտ

**Քևին Չոբոտ** (, ), հունգարացի ֆուտբոլիստ, «Ույպեշտ» ակումբի և Հունգարիայի հավաքականի հարձակվող։ 2024 թվականի Եվրոպայի առաջնության մասնակից։

## Ակումբային կարիերա
Չոբոտը «Ֆերենցվարոշ» և «Կոզարմիշլեն» ակումբների սան է։ 2017 թվականին ֆուտբոլիստը պայմանագիր է կնքել Լիսաբոնի «Բենֆիկայի» հետ, որտեղ սկզբում սկսել է հանդես գալ երիտասարդական թիմում։ 2019 թվականի փետրվարի 16-ին «Վարզինի» դեմ խաղում նորամուտն է նշել Սեգունդա լիգայում՝ պահեստայինների կազմում։ 2021 թվականին Չոբոտը վերադարձել է հայրենիք՝ պայմանագիր կնքելով «Ֆեհերվար» ակումբի հետ։ Սեպտեմբերի 22-ին «Ֆերենցվարոշի» դեմ խաղում նորամուտն է նշել Հունգարիայի առաջնությունում։ 2022 թվականի սկզբին վարձավճարով հանդես էր գալիս «Սեգեդ-Չանադ Գրոշիչի ակադեմիայում» Հունգարիայի երկրորդ դիվիզիոնում։ 2022 թվականի ամռանը տեղափոխվել է «Ույպեշտ»։ Օգոստոսի 26-ին «Պակշի» դեմ խաղում նորամուտն է նշել նոր թիմում։ Նոյեմբերի 9-ին իր նախկին ակումբի՝ «Ֆեհենվարի» դեմ խաղում Քևինը խփել է իր առաջին գոլը «Ույպեշտի» կազմում։

## Միջազգային կարիերա
2017 թվականին Հունգարիայի պատանեկան հավաքականի կազմում Խորվաթիայում մասնակցել է Եվրոպայի պատանեկան առաջնությանը։ Մրցաշարում մասնակցել է Ֆարերյան կղզիների, Թուրքիայի, Շոտլանդիայի և երկու անգամ Ֆրանսիայի թիմերի դեմ խաղերին։ 2023 թվականի մարտի 23-ին Էստոնիայի հավաքականի դեմ ընկերական խաղում նորամուտն է նշել Հունգարիայի հավաքականի կազմում։

## Ծանոթագրություններ

 
Կատեգորիա:Բենֆիկայի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆերենցվարոշի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դավիդ Ռայա

**Դավիդ Ռայա Մարտին** (, ), իսպանացի ֆուտբոլիստ, անգլիական «Բրենտֆորդ» ակումբի և Իսպանիայի հավաքականի դարպասապահ։

## Ակումբային կարիերա
### «Բլեքբըրն Ռովերս»
Դավիդը կարիերան սկսել է համանուն քաղաքի «Կոռնելիեում» ակումբում, որից հետո 2012 թվականի հուլիսին տեղափոխվել է Անգլիա՝ «Բլեքբըրն Ռովերս» ակումբ։ Նա անցել է ակումբի ակադեմիան և մասնագիտական պայմանագիր է կնքել 2014 թվականի փետրվարի 26-ին։ Պայմանագիրը կնքելուց հետո վարձավճարով տեղափոխվել է «Սաութպորտ», որտեղ էլ անցկացրել է 2014/2015 մրցաշրջանը։ Իվուդ Պարկ վերադառնալուց հետո մրցաշրջանի ավարտին երկու հանդիպում է անցկացրել առաջնությունում և կնքել է նոր եռամյա պայմանագիր։

2015/2016 և 2016/2017 մրցաշրջաններում Ռայան Ռովերսը Ջեյսոն Սթիլից հետո եղել է երկրորդ դարպասապահը։ 2017/2018 մրցաշրջանում եղել է հիմնական դարպասապահը՝ անցկացնելով 47 հանդիպում և օգնել է ակումբին վերադառնալ չեմպիոնշիպ։ Դարպասապահը լքել է թիմը 2019 թվականի հուլիսին, ակումբի կազմում անցկացնելով 108 հանդիպում։

### «Բրենտֆորդ»
2019 թվականի հուլիսի 6-ին քառամյա պայմանագիր է կնքել «Բրենտֆորդի» հետ․ տրանսֆերի արժեքը կազմել է մոտ 3 մլն ֆունտ։ 2019/2020 մրցաշրջանի առաջին կեսում իր խաղի շնորհիվ վաստակել է 2020 թվականի Լոնդոնի ֆուտբոլային մրցանակաբաշխության տարվա դարպասապահ անվանակարգը, իսկ 16 խաղերի ընթացքում Բարտոշ Բիալկովսկու հետ կիսել է Չեմպիոնշիպի ոսկե ձեռնոցը։ Ռայանը ընթացիկ մրցաշրջանում անցկացրել է 49 հանդիպում, որն ավարտվել է «Ֆուլհեմից» 2:1 հաշվով բարձրագույն դիվիզիոն տեղափոխվելու անցումային խաղերում կրած պարտությամբ։

2020 թվականի հոկտեմբերի 2-ին ակումբի հետ կնքել է նոր քառամյա պայմանագիր։ 2020/2021 մրցաշրջանում Ռայան «Բրենտֆորդի» կազմում Անգլիայի ֆուտբոլի առաջնություն է դուրս եկել «Սուոնսի Սիթիի» նկատմամբ փլեյ-օֆֆում 2:0 հաշվով տարած հաղթանակի շնորհիվ։ Բարձրագույն դիվիզիոնում իր առաջին հանդիպումն անցկացրել է 2021 թվականի օգոստոսի 13-ին Լոնդոնի «Արսենալի» դեմ և հաղթել 2:0 հաշվով։

### «Արսենալ»
2023 թվականի օգոստոսի 15-ին «Արսենալը» վարձակալել է Ռայանին։

## Կարիերա հավաքականում
2022 թվականի նոյեմբերի 11-ին ընդգրկվել է Իսպանիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։

## Ձեռքբերումներ
### Թիմային
**«Բրենտֆորդ»**
* Չեմպիոնշիփի փլեյ-օֆֆ՝ 2021

**Իսպանիայի հավաքական**
* ՈՒԵՖԱ Ազգերի Լիգայի հաղթող՝ 2022/23

### Անձնական
* Չեմպիոնշիփի ոսկե ձեռնոց՝ 2019/20 (բաժանված)
* Անգլիայի Պրեմիեր լիգայի ոսկե ձեռնոց՝ 2023/24

## Ծանոթագրություններ

## Արտաքին հղումներ
* Профиль футболиста  на официальном сайте ФК «Брентфорд»

 
Կատեգորիա:Արսենալի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Մարտին Էռլիչ

**Մարտին Էռլիչ** (,), խորվաթ ֆուտբոլիստ, իտալական «Սասուոլո» ակումբի և Խորվաթիայի հավաքականի պաշտպան։

## Վաղ տարիներ
Մարտին Էռլիչը ծագմամբ Խորվաթիայի Տին գյուղից է։ Սկսել է զբաղվել ֆուտբոլով «Ռաշտանում»։ 12 տարեկանում տեղափոխվել է Զագրեբի «Դինամո Զագրեբ» ակադեմիա, որտեղ անցկացրել է մոտ երկու տարի՝ նախքան «Ռիեկա» տեղափոխվելը։ 2014 թվականին դարձել է իտալական «Պարմայի» պատանեկան թիմի խաղացող։ Հետագայում մի քանի տարի խաղացել է «Սասուոլոյում»։

## Ակումբային կարիերա
2017 թվականին վարձավճարով մեկնել է «Զյուիդտիրոլ»։ Հոկտեմբերի 8-ին նորամուտն է նշել «Պադովայի» դեմ խաղում (1։ 3)՝ 70-րդ րոպեին փոխարինման դուրս գալով Ֆիլիպո Սգաբրիին։ Նոյեմբերի 8-ին իր առաջին գոլն է խփել «Սամբենեդետեզեի» դարպասը (1:0)։ Ընդհանուր առմամբ «Զյուիդտիրոլի» կազմում մասնակցել է 30 հանդիպման, որոնցում աչքի է ընկել մեկ գոլով։

2018 թվականին վարձավճարով տեղափոխվել է «Սպեցիա», որտեղ միայն մեկ հանդիպում է անցկացրել «Սամբենեդետտեզեի» դեմ գավաթում։ 2019 թվականին «Սպեցիան» գնել է ֆուտբոլիստին։ Ակումբի կազմում նորամուտն է նշել «Պեսկարայի» դեմ խաղում։ «Սպեցիայի» կազմում իր առաջին գոլն է խփել «Սասուոլոյի» դարպասը։ Ընդամենը երկու մրցաշրջաններում մասնակցել է 54 հանդիպման և դարձել 3 գոլի հեղինակ։ 2021 թվականին 3,5 միլիոն եվրոյով տեղափոխվել է «Սասուոլո», սակայն անմիջապես վարձավճարով տեղափոխվել է իր նախորդ ակումբ։ 2021 թվականի սեպտեմբերի 1-ին մկանային վնասվածք է ստացել և բաց է թողել ինը խաղ։ Դեղին քարտերի պատճառով բաց է թողել «Լացիոյի» հետ խաղը։ «Սպեցիայի» կազմում մասնակցել է 88 հանդիպման, որոնցում աչքի է ընկել 6 գոլով։

2022 թվականի հուլիսի 1-ին վերադարձել է «Սասուոլո»։ Օգոստոսի 20-ին նորամուտն է նշել «Լեչչեի» դեմ խաղում (1:0)։

## Կարիերա հավաքականում
Խորվաթիայի մինչև 17-19 տարեկանների հավաքականի կազմում Մարտին Էռլիչը մասնակցել է 24 հանդիպման, որոնցում աչքի է ընկել մեկ գոլով։ Խորվաթիայի երիտասարդական հավաքականի կազմում նորամուտն է նշել Հունաստանի դեմ խաղում (5:0)։ Ընդհանուր առմամբ, մինչև 21 տարեկանների հավաքականում անցկացրել է 6 հանդիպում։

2022 թվականի հունիսի 6-ին Խորվաթիայի հավաքականի կազմում նորամուտն է նշել Ֆրանսիայի դեմ ազգերի լիգայի խաղում (1:1)՝ դաշտ դուրս գալով մեկնարկային կազմում։ Քաթարում կայացած աշխարհի առաջնությունում խաղադաշտ դուրս չի եկել։

### Վիճակագրություն հավաքականի կազմում

### Հավաքականի խաղերի ցանկ

Ընդամենը՝ 4 խաղ / 0 գոլ, 3 հաղթանակ, 1 ոչ-ոքի, 0 պարտություն**։**

## Ծանոթագրություններ

Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Միքաելա Քոնլին

**Միքաելա Քոնլին** (․ ), ամերիկացի դերասանուհի։ Ճանաչում ու համբավ է ձեռք բերել առաջին հերթին «Ոսկորներ » հեռուստասերիալում Էնջել Մոնտենեգրոյի դերի տպավորիչ կատարումով։

## Կյանքի վաղ շրջան
Միքաելա Քոնլինը ծնվել է Փենսիլվանիայի Ալենթաուն քաղաքում։ Նրա մայրը՝ Դենիզ Քոնլինը, չինացի է, իսկ հայրը՝ Ֆրեն Կոնլինը, իռլանդացի։ Նա 1996 թվականին ավարտել է Փարքլենդի միջնակարգ դպրոցը Հարավային Ուայթհոլում, Փենսիլվանիա, որտեղ նկարահանվել է Bye Bye Birdie և The Crucible պիեսներում։

Ավարտելով միջնակարգ դպրոցը՝ Քոնլինը տեղափոխվել է Նյու Յորք, ընդունվել Նյու Յորքի համալսարանի  գիտությունների և արվեստների ֆակուլտետը։ Ուսանողական տարիներին խաղացել է Atlantic Company Theatre-ում և պրակտիկա անցել Ամստերդամում։ Ավարտել է համալսարանը՝ ստանալով արվեստների բակալավրի աստիճան։

## Կարիերա
Համալսարանն ավարտելուց հետո Քոնլինը խաղացել է «Դա գործոն է» վավերագրական ֆիլմի մի քանի դրվագներում, որը պատմում է երիտասարդ դերասանների նյույորքյան կյանքի մասին։ Կարճ ժամանակ անց  տեղափոխվել է Լոս Անջելես, որտեղ ստացել է Մեգի Յանգի դերը«Բժիշկներ» հեռուստասերիալում, որտեղ նրա խաղընկերներն էին Ուիլյամ Ֆիխտները և Ջոն Հաննան։ 2004 թվականին նա խաղացել է քաղաքական խորհրդատու Ջանեթ Մաքմահոնի դերը «The DA» հեռուստասերիալում։

Առավել համբավվել է «Ոսկորներ» հեռուստասերիալում Էնջել Մոնտենեգրոյի կերպարի տպավորիչ մարմնավորումով  ( Էմիլի Դեշանելի և Դեյվիդ Բորեանազի հետ միասին)։ 2008 թվականին այս դերի համար նա ստացել է Asian Excellence Award՝ Ասիայի գերազանցության մրցանակ «Լավագույն հեռուստատեսային դերասանուհի» անվանակարգում։

Քոնլինը նկարահանվել է նաև  «Garmento», *Սեր՝ վերջին պահին* / «Love at the Last Moment» ֆիլմերում՝ Ադրիեն Բրոուդիի խաղընկերակցությամբ։ 2006 թվականին նա հանդես է եկել «Բաց երկինք» անկախ ֆիլմում։ 2007 թվականին էլ Էմի Ադամսի հետ հայտնվել է Դյութվածը / Enchanted ֆիլմի վերջին տեսարանում։ Հետագայում այդ տեսարանը ջնջվել է։

## Անձնական կյանք
Միքելան ամուսնացած է։ 2019 թվականին զույգը որդի է ունեցել, ում անվանել են Չարլի։

## Ֆիլմագրություն

## Ծանոթագրություններ

## Արտաքին հղումներ

*
*

Կատեգորիա:1978 ծնունդներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Հունիսի 9 ծնունդներ
Կատեգորիա:Նյու Յորքի համալսարանի շրջանավարտներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Ամերիկացիներ իռլանդական սերմամբ
Կատեգորիա:Թատրոնի ամերիկացի դերասանուհիներ
Նիկոլաս Զայվալդ

**Նիկոլաս Զայվալդ** (; ), ավստրիացի ֆուտբոլիստ, «ՌԲ Լայպցիգ» ակումբի և Ավստրիայի ազգային հավաքականի կիսապաշտպան։

## Կարիերա
Նիկոլասը ծնունդով Կուխլից է, Ավստրիայի տոնավաճառային կոմունա, Զալցբուրգի դաշնային նահանգում։ «Զալցբուրգի» ակադեմիայի սան է, այնտեղ է հայտնվել 8 տարեկանում։ Անցել է մանկապատանեկան և երիտասարդական թիմերի ամբողջ հիերարխիան։ 2018/2019 մրցաշրջանի ավարտին առաջին անգամ հրավիրվել է «Ռեդ Բուլի» երկրորդ թիմ՝ «Լիֆերինգ»։  2019 թվականի մայիսի 24-ին Նիկոլասը իր նորամուտը նշեց երկրորդ լիգայում «Տիրոլի» դեմ մրցավեճով՝ փոխարինման դուրս գալով հանդիպման ավարտից 13 րոպե առաջ։ Ընդհանուր առմամբ, այդ մրցաշրջանում Նիկոլասը երեք անգամ հայտնվեց խաղադաշտում՝ մեկ անգամ դուրս գալով մեկնարկային կազմում։

Արդեն հաջորդ մրցաշրջանում՝ 2019/2020 թվականներին, Զայդվալդը դարձավ «Լիֆերինգի» հիմնական խաղացողը։ Նա խաղադաշտ է դուրս եկել 23 անգամ, բոլորը մեկնարկային կազմում են և դարձել է 3 գոլի հեղինակ։ Պրոֆեսիոնալ ֆուտբոլում դեբյուտային Գնդակը դիպավ «Բլաու-Վայսի» դարպասին։ Նույն թիմի դարպասը գրավեց նաև երկրորդ գոլը։ 2019 թվականի դեկտեմբերի 1-ին կայացած նույն մենամարտն ավարտվել է 5:1 հաշվով՝ հօգուտ «Լիֆերինգի»։ 2020 թվականի մայիսին ֆուտբոլիստը հիմնական թիմի հետ կնքել է 4 տարվա պայմանագիր։

2020/2021 մրցաշրջանը Նիկոլասը սկսել է նաև որպես ֆարմ ակումբի մեկնարկային խաղացող, սակայն 2020 թվականի նոյեմբերին հրավիրվել է «Ռեդ Բուլ», որի կազմում նորամուտը նշել է 2020 թվականի նոյեմբերի 21-ին «Շտուրմի» դեմ մրցավեճով։ Կիսապաշտպանը դուրս է եկել մեկնարկային կազմում և մասնակցել ամբողջ հանդիպմանը։ Արդեն ձմեռային դադարից հետո Նիկոլասը ամուր տեղավորվեց հիմնական թիմում՝ նրա համար ընդհանուր առմամբ 15 հանդիպում անցկացնելով և նրա հետ չեմպիոնություն նվաճելով։ Իսկ 2021 թվականի մայիսի 1-ին նա մասնակցեց Ավստրիայի գավաթի եզրափակչին «Լասկի» դեմ խաղում՝ Անտուան Բերնեդի փոխարեն փոխարինման դուրս գալով 89-րդ րոպեին։ «Ռեդ Բուլ» - ը հաղթեց 3:0 հաշվով և նվաճեց հերթական գավաթը։

2021/2022 մրցաշրջանը Զայվալդը սկսել է որպես հիմնական կազմի խաղացող։ 2021 թվականի օգոստոսի 17-ին նա իր նորամուտը նշեց Չեմպիոնների լիգայի որակավորման փուլում՝ մեկնարկային կազմում դուրս գալով Դանիական «Բրոնդբյուի» դեմ խաղին:.

Նիկոլասը հանդես է եկել նաև Ավստրիայի տարբեր տարիքի պատանեկան և երիտասարդական հավաքականներում։ 2021 թվականի մարտի 27-ին Նիկոլասը իր նորամուտը նշեց Ավստրիայի երիտասարդական հավաքականում՝ Սաուդյան Արաբիայի հասակակիցների դեմ ընկերական խաղում։ Հանդիպումն ավարտվել է ջախջախիչ հաղթանակով՝ 10:0 հաշվով, իսկ Զայվալդը խփել է գնդակներից մեկը։ 2021 թվականի հուլիսի 8-ին կիսապաշտպանը մասնակցել է 2023 թվականի Եվրոպայի առաջնության ընտրական փուլի Էստոնիայի հասակակիցների դեմ հանդիպմանը։

## Ելույթների վիճակագրություն
*2021 թվականի սեպտեմբերի 6-ի դրությամբ*

## Ձեռքբերումներ
;«Ռեդ Բուլ» (Զալցբուրգ)
* Ավստրիայի չեմպիոններ (3)՝ 2020/21, 2021/22, 2022/23
* Ավստրիայի գավաթակիր (2)` 2020/21, 2021/22

## Ծանոթագրություններ

 
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Քրիստոֆեր Տրիմմել

**Քրիստոֆեր Տրիմմել** (, ), ավստրիացի պրոֆեսիոնալ ֆուտբոլիստ, որը խաղում է աջ պաշտպանի կամ եզրային պաշտպանի դիրքում Բունդեսլիգայի «Յունիոն Բեռլինի» ակումբի կազմում, որի ավագն է և Ավստրիայի ազգային հավաքականում։

## Ակումբային կարիերա
Ծնվել է Օբերպուլլենդորֆում, իր կարիերան սկսել է տեղի Հարավային Կալիֆոռնիայի համալսարանի «Մաներսդորֆի» ակումբում։ Ապա տեղափոխվել է «ASK Horitschon» ակումբ, որտեղ խաղացել է երկու մրցաշրջան, մինչև նրան նկատել է Վիեննայի «Ռապիդը»։

2008 թվականին Տրիմմելը պայմանագիր է կնքել «Ռապիդի» հետ և սկզբում խաղացել է սիրողականների կազմում, բայց արագ կարողացել է տեղ ստանալ հիմնական կազմում։ 2009 թվականի օգոստոսի 2-ին վեցերորդ լիգայի խաղում հեթ-տրիկի հեղինակ է դարձել ընդամենը վեց րոպեի ընթացքում՝ 5։ 1 հաշվով հաղթելով Ավստրիայի «Կեռնտենին»։

Նոր մրցաշրջանում համար պայմանագիր է ստորագրել 2014 թվականի փետրվարին «Յունիոն Բեռլինի» հետ։ 2017 թվականի մայիսին երկարաձգել է պայմանագիրը մինչև 2019 թվականը։

2023 թվականի հոկտեմբերի 24-ին նորամուտն է նշել ՈՒԵՖԱ-ի Չեմպիոնների լիգայում «Նապոլիի» դեմ 36 տարեկան 240 օրականում՝ դառնալով ՈՒԵՖԱ Չեմպիոնների Լիգայի ամենատարեց ավստրիացի դեբյուտանտը։ Նախկինում ռեկորդը պատկանում էր Մայքլ Կոնսելին, որը 34 տարեկան 189 օրական էր, երբ իր նորամուտն է նշել «Ռապիդում» 1996 թվականին։

## Միջազգային կարիերա
2009 թվականի օգոստոսի 5-ին հայտարարվել է, որ եղել է ազգային հավաքականի կազմում Կամերունի դեմ առաջիկա ընկերական խաղում։ Այդ ժամանակվանից նա յոթ անգամ ներկայացրել է իր երկիրը` ինը տարվա ընդմիջումից հետո կրկին 2019 թվականին։

## Կարիերայի վիճակագրություն
### Ակումբ

### Միջազգային
:*Առաջին տեղում Ավստրիայի գոլերի ցուցանիշներն ու արդյունքներն են*․

## Նշումներ

## Ծանոթագրություններ

Կատեգորիա:1987 ծնունդներ
Կատեգորիա:Ապրող անձինք
Կատեգորիա:Ավստրիայի հավաքականի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մերի Թոմ

**Մերի Թոմ** (, ), ամերիկացի ֆեմինիստ, գրող և խմբագիր։ *«Ms.»* ամսագրի հիմնադիր խմբագիրներից, 20 տարի եղել է ամսագրի խմբագիր։

## Վաղ կյանք և կրթություն
Թոմը ծնվել է Քլիվլենդում 1944 թվականին և մեծացել է Ակրոնում։ Նրա հայրը՝ Փոլը, եղել է ինժեներ, որը աշխատել է պողպատի արդյունաբերության մեջ։ Նրա մայրը՝ Սյուզանը, եղել է տնային տնտեսուհի։ Թոմը ջազ է լսել և կարդացել Շեքսպիր՝ մոր քաջալերանքով։ Նա վերագրել է այս երկու շահերը ակտիվիզմի նկատմամբ իր հետաքրքրության առաջացման համար։

Ավարտել է Բրին-Մար քոլեջը 1966 թվականին։ Այնտեղ գտնվելու ընթացքում ներգրավվել է հակապատերազմական և քաղաքացիական իրավունքների շարժումների մեջ։ Նա դրամահավաք է կազմակերպել Ուսանողների ոչ բռնի համակարգող կոմիտեի համար։ Այս ընթացքում Թոմը միացել է Ռասայական հավասարության կոնգրեսին (CORE):

Թոմը ընդունվել է ասպիրանտուրա 1966 թվականին Կոլումբիայի համալսարանում, բայց հեռացել է 1968 թվականին՝ 1968 թվականի ապրիլին այնտեղ սկսված ուսանողական բուռն դասադուլից հետո։

## Կարիերա
Կոլումբիայից հեռանալուց հետո Թոմը մնացել է Մանհեթենում և հաջորդ երեք տարին աշխատել է *«Facts on File»*-ում որպես ասոցացված խմբագիր և 1971 թվականին կամավորագրվել է նորաստեղծ Կանանց ազգային քաղաքական խմբում։

Թոմը միացել է *Ms.*1972 թվականին՝ սկզբում որպես կամավոր, ապա գիտաշխատող, ապա՝ որպես խմբագիր։ Դարձել է գործադիր խմբագիր 1990 թվականին։ Երբ սկսել է աշխատել *Ms.-*ում*,* ստեղծել է քաղաքական գործիչների գնահատման համակարգ։ Դա ամսագրի հատկանիշ է։ *Ms.-*ում եղած ժամանակ Թոմը խմբագրել է *«Նամակներ տիկինին»* գիրքը։

1992 թվականին Թոմը լքել է *Ms.-*ը*:* 1997 թվականին ամսագրի պատմության մասին գիրք է գրել՝ «*Inside Ms. 25 Years of the Magazine and the Feminist Movement»*: Այն բանից հետո, երբ նա հեռացավ՝ դառնալով ազատ գրող և խմբագիր, Թոմը մինչև 2001 թվականը պահպանել է ընկերակցությունը *Ms.*-ի հետ։ Նա նաև Սյուզան Բրաուն Լևինի հետ գրել է Բելլա Աբզուգի մասին գիրք։

Մահվան պահին նա «Կանանց մեդիա կենտրոն» վերլուծական խմբի գլխավոր խմբագիրն էր։ Գլորիա Սթայնեմը նրան անվանել է «կանանց շարժման լավագույն խմբագիրներից մեկը»։

## Հետագա կյանք և մահ
Թոմն ապրել և աշխատել է Նյու Յորքում և երբեք չի ամուսնացել։ Նա սիրել է մոտոցիկլետներ։

Թոմը մահացել է 2013 թվականի ապրիլի 26-ին Նյու Յորք նահանգի Յոնկերս քաղաքում մոտոցիկլետով վթարի հետևանքով։ Թոմը վերցրել է իր 1996 թվականի Honda Magna 750-ը ձմեռային պահեստից, նա շեղվել է երթևեկության մեջ՝ մտնելով մայրուղի։ Նա բախվել է ավտոմեքենային և վրաերթի ենթարկվել մեկ ուրիշի կողմից։

## Ժառանգություն
Կանանց մեդիա կենտրոնն այժմ հովանավորում է Mary Thom Art of Editing մրցանակը։

## Աշխատանքներ
* 
* 
* 

## Ծանոթագրություններ

## Արտաքին հղումներ
* Մերի Թոմի փաստաթղթերը Սոֆիա Սմիթի հավաքածուում, Սմիթ քոլեջի հատուկ հավաքածուներում
* Պաշտոնական պրոֆիլը Կանանց Մեդիա Կենտրոնից
* Հարցազրույց Մերի Թոմի հետ Սթիվեն ՄաքՔիրնանի կողմից, Բինգհեմթոնի համալսարանի գրադարանների կենտրոն 1960-ականների ուսումնասիրության համար, հունիսի 27, 2011 թվական

 
Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի խմբագիրներ
Կատեգորիա:Ամերիկացի ֆեմինիստ գրողներ
Կատեգորիա:Կանանց իրավունքների իրավապաշտպաններ
Donationware

**Donationware**, լիցենզավորման մեթոդ, որը թույլ է տալիս տարածել ծրագրային ապահովումը ազատ տարբերակով, և զարգացման համար ընդունել նվիրաբերություններ ծրագրավորողին, կամ կատարել բարեգործություն։ Նվիրաբերության չափը կարող է լինել ֆիքսված, կամ լինել ցանկացած չափերի, կախված ծրագրավորողի պատկերացված ծրագրի արժեվորումից։ Քանզի նվիրաբերությունները ըստ ցանկության են լինում և ծրագիրը չի հանդիսանում freemium կամ crippleware, այն տեխնիկապես կարող է համարվել լրիվ անվճար։

## Պատմություն
Այս լիցենզավորման մեթոդը օգտագործվել է դեռ 1987 թ․ Atari ST կոնսոլի համար գրված Ballerburg խաղը, որի հետագա զարգացման համար հեղինակը ընդունում էր նվիրաբերություններ, փոխարենը առաջարկելով խաղի ծրագրային կոդը։ Նաև նմանատիպ օրինակ է Apple Macintosh-ի տերմինալի էմուլատոր հանդիսացող Red Ryder-ը, որը նվիրաբերությունների այս մեթոդը օգտագործում էր զարգացման համար։

Հետագայում բազմաթիվ բաց կոդով ծրագրեր, ինչպիսիք են GIMP-ը, VLC Media Player-ը, Notepad++ -ը, սկսել են ընդունել նվիրաբերություններ։

## Ծանոթագրություններ


Կատեգորիա:Լիցենզավորման տեսակներ
Կատեգորիա:Ծրագրային ապահովում
NotAllMen

**#NotAllMen** (), ֆեմինիստական հեշթեգ, որը դարձել է ինտերնետային մեմ։ «**Ոչ բոլոր տղամարդիկ են այդպիսին**» () արտահայտության կրճատ տարբերակը, որը երբեմն նաև գրվում է որպես «ՈԲՏԵԱ» (): Սա ծաղրական պարոդիա է այն արգումենտների համար, որոնք օգտագործվում են տղամարդկանցից ուշադրությունը շեղելու համար սեռական բռնության, տղամարդկանց և կանանց վարձատրության տարբերության քննարկման ժամանակ և ֆեմինիստական այլ խնդիրների։

## Ծագումնաբանություն և տարածում
### Ֆեմինիստական դիսկուրսին արձագանք
**Ոչ բոլոր տղամարդիկ են այդպիսին** արտահայտությունը ինտերնետում սկսել է տարածում գտնել 2000-ականների կեսերից՝ որպես տղամարդկանց ընդհանուր պաշտպանություն։ Այն դարձել է արտահայտություն տղամարդկանց իրավունքների շարժման (MRA) ակտիվիստների շրջանում՝ ի պատասխան կնատյացության կամ սեռական բռնության վերաբերյալ առցանց քննարկումների, որոնցում նրանք մեղադրում էին բոլոր տղամարդկանց որպես մեղավորների։

Ջես Զիմերմանը գրել է, որ մինչև 2013 թվականը «ոչ բոլոր տղամարդիկ» թեման բացակայել է ֆեմինիստական դիսկուրսներին, հակառակը կային այնպիսի արտահայտություններ, ինչպիսիք են՝ «իսկ տղամարդի՞կ» և «պատրիարքությունը վնասում է նաև տղամարդկանց»։ Զիմերմանը նաև ուշադրություն է դարձրել Ջոաննա Ռասի «Աստծո դեմ գործադուլ» վեպում 1985 թվականին թվագրվող արտահայտության օգտագործմանը, որտեղ կերպարներից մեկը ասում է․

Այս արտահայտության ավելի վաղ օգտագործումը հիշատակվել է Չարլզ Դիքենսի կողմից 1836 թվականին գրված The Awl-ի համար իր հոդվածում Ջոն Հերմանը մեջբերում է այս արտահայտության լրացուցիչ գործածությունների ցանկը՝ սկսած 1863 թվականից։

### Մասսայականացում որպես մեմ
Քելսի ՄաքՔինին Vox-ում գրում է, որ «ոչ բոլոր տղամարդիկ» արտահայտությունը ընդունվել է ֆեմինիստների կողմից և վերածվել մեմի, որը կոչված է ծաղրելու նրա տարածվածությունն ու անազնվությունը։ Ե՛վ արտահայտությունը, և՛ «#NotAllMen» հեշթեգը օգտագործվել են որպես ծաղրական պատասխան տղամարդկանց պաշտպանական արձագանքների վերաբերյալ: Հանրաճանաչ լրատվամիջոցներում մեմի առաջին հայտնվելը եղել է 2013 թվականին Շաֆիքա Հադսոնի ծաղրական թվիթը, որն արագորեն դարձել է վիրուսային։

## Տես նաև
* YesAllWomen
* Հայրիշխանություն

## Ծանոթագրություններ

## Գրականություն
* 

## Արտաքին հղումներ
* #NotAllMen հրապարակումներ Թվիթթերում
* Not *all* men...-ը Tumblr-ում

Կատեգորիա:Բռնություն կանանց նկատմամբ
Կատեգորիա:Ֆեմինիզմ